Alfalfa

Alfalfa atau nama saintifiknya Medicago sativa  ialah tanaman saka berbunga dalam keluarga kekacang Fabaceae yang tumbuh dalam kawasan beriklim sederhana.

Tumbuhan ini diusahakan sebagai tanaman pakan penting di banyak negara di seluruh dunia. Ini digunakan untuk merumput, rumput kering, dan silage, serta bahan penyubur dan tanaman penutup tanah semaian.

Sejarah 
Tumbuhan ini dikaji berasal dari Asia tengah dan selatan khususnya di Iran kuno;  catatan Plinius Secundus menyatakan bahawa ia diperkenalkan ke tanah Yunani oleh orang Parsi yang menakluk pada sekitar 490 SM. 

Ibn al-'Awwam, seorang penulis pakar pertanian yang tinggal di Sepanyol pada abad ke-12 ada menerangkan pengusahakan alfalfa (atau   yang memberi nama tumbuhan ini ).  Kamus umum abad ke-13 Lisān al-'Arab ada mengatakan bahawa alfalfa diusahakan sebagai makanan haiwan dan dimakan dalam bentuk segar dan kering.

Ekologi 
Alfalfa adalah kekacang saka yang biasanya mempunyai hayat empat hingga lapan tahun, tetapi dapat hidup lebih dari 20 tahun bergantung pada jenis spesies dan iklim.  Ia mampu tumbuh hingga setinggi 1 meter.

Sistem akar ia tumbuh hingga sedalam 2 hingga 3 meter bergantung pada batasan tanah. Sifat mendalam sistem akar ini membantu meningkatkan kesuburan nitrogen tanah dan melindungi dari hakisan tanah; kedalaman sistem akar ini serta kandungan simpanan karbohidrat yang tinggi menjadikan ia tahan lasak terutama pada musim kemarau.

Nodul akarnya mengandungi bakteria Sinorhizobium meliloti yang berkemampuan mengikat nitrogen pada tanah lalu memperkayakan kandungan protein hasil tanaman walau apapun jua keadaan tanah sepertimana kekacang lain.  Keupayaan pengikatan nitrogen ini serta penggunaannya sebagai makanan haiwan sangat meningkatkan kecekapan pertanian.

Kegunaan

Untuk penternakan 
Alfalfa banyak ditanam di seluruh dunia sebagai makanan ternakan baik dengan segera, dalam bentuk keringnya mahupun ditapai  Alfalfa biasanya mempunyai nilai pemberian makanan tertinggi dari semua tanaman jerami biasa. Ia jarang digunakan sebagai tumbuhan yang menutupi padang. Apabila ditanam di tanah di mana ia disesuaikan dengan baik, alfalfa selalunya merupakan tanaman makanan dengan penghasilan tertinggi, tetapi manfaat utamanya adalah gabungan hasil tinggi per hektar dan mutu pemakanan yang tinggi. 

Penggunaan utama alfafa bergantung kepada kepentingan haiwan yang ingin diternak:

 ia diutamakan untuk lembu-lembu susu dan daging mengalakkan penghasilan banyak kerana kandungan proteinnya yang tinggi dan serat yang sangat mudah dicerna.
 sumber protein dan serat yang banyak digunakan untuk arnab daging.
 dalam diet ayam itik untuk menguatkan pigmen telur dan daging lemak kerana kandungan karotenoid yang tinggi.

Dalam kalangan manusia 
Manusia juga memakan pucuk cambahan alfalfa (seakan tauge) dalam salad dan sandwic. Daun alfalfa yang dikeringkan tersedia secara komersial sebagai makanan tambahan baik dalam bentuk tablet, serbuk atau teh.

Rujukan

Pautan luar 

   
    
   
 Profil spesies dalam Pertubuhan Makanan Sedunia
Sayur
Pengendalian pendebungaan